laion/Wikipedia-Exotic huggingface dataset:
סרטן המעי הדק

סרטן המעי הדק היא מחלה הכוללת גידולים סרטניים במעי הדק, בתריסריון, במעי ריק ובמעי עקום. חלק מהאנשים עם מחלות מעי ובעיות עיכול, נמצאים בסיכון לחלות בסרטן המעי הדק. מחלות אלו כוללות קרוהן, צליאק ותסמונת פטץ-יגרס. סרטן המעי הדק אינו מחלה מידבקת ולא ניתן להעבירו לבני אדם אחרים. סרטן המעי הדק עשוי גם להיות סרטן שמקורו במקום אחר בגוף שהתפשט אל המעי הדק. ישנם ארבעה סוגים של סרטן המעי הדק: גידולים אלה מתפתחים בשכבה הפנימית של המעי הדק, לרוב בתריסריון, ומהווים את הסוג הנפוץ ביותר של סרטן המעי הדק. גידולי סרקומה מתפתחים ברקמות התומכות של הגוף, כגון תאי שומן או שרירים, ופוגעים בהם. גידולים אלו יכולות להופיע בכל חלק של המעי הדק. גידולים אלה מתפתחים בתאים מיוחדים לייצור הורמונים. גידולים אלה נפוצים בעיקר במעי הריק ובתוספתן. גידולים המתפתחים במערכת הלימפה של המעי הדק, המהווה חלק מהמערכת החיסונית של הגוף. היא ומופיעה במעי הריק או במעי העקום. היא פוגעת במערכת החיסונית של המעי הדק, ועוזרת לגידולים אחרים להתפתח. צואה כהה-שחורה התכווצויות וכאבי בטן ירידה במשקל בחילות והקאות שלשולים עצירות נפיחות באזורי המעי הדק שלב 1 – הגידול הסרטני מצוי רק באזור הפנימי של המעי הדק ולא חדר את שכבות הדופן, ולא התפשט לאזורים אחרים בגוף. שלב 2 – הגידול הסרטני חדר לדופן השרירי של המעי. שלב 3 – הגידול חדר את כל השכבות של המעי. שלב 4 – הגידול הסרטני התפשט לחלקים נוספים בגוף, כגון הכבד או הריאות. ניתוח - הסרת הגידול הסרטני וחיבור קצוות המעי בשל החור שנפער. טיפול קרינתי - שימוש בקרינה המשמידה תאים סרטניים, תוך גרימת נזק מועט לתאים בריאים. טיפול תרופתי - שימוש בתרופות כימיות המשמידות תאים סרטניים. טיפול ממוקד - שימוש בנוגדנים שהופקו בשיטות של הנדסה גנטית, המעודדים ועוזרים למערכת החיסונית להילחם בתאים הסרטניים בכוחות עצמה. סרטן המעי הגס האגודה למלחמה בסרטן צליאק מדיה וקבצים בנושא סרטן המעי הדק בוויקישיתוף סרטן המעי הדק באתר של האגודה למלחמה בסרטן סרטן המעי הדק באתר של המרכז למחלות דרכי העיכול הערך "גידולי מעי דק", באתר ויקירפואה הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מקסיקו (שיר)

"מקסיקו" הוא סינגל של הזמרת הישראלית עדן בן זקן, מתוך אלבום האולפן הרביעי שלה, שיצא באפריל 2019, חיים שלי. השיר יצא לאור ב-15 באוקטובר 2018 בהוצאת חברת התקליטים NMC יונייטד אנטרטיינמנט. השיר הגיע למקום השישי במדיה פורסט, והשני במצעד של מדיה פורסט TV. השיר נכתב, הולחן והופק על ידי דולב רם ופן חזות ויעקב למאי. מילותיו של השיר עוררו דיון באמצעי תקשורת משום שהשיר נקרא מקסיקו, אך יש בו שורה המדברת על קופקבנה, שהיא שכונה הממוקמת בריו דה ז'ניירו שבברזיל, ולא במקסיקו. בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל. הווידאו קליפ הנלווה שצולם לשיר הועלה לערוץ היוטיוב של עדן בן זקן ב-15 באוקטובר 2018. בתחילת הקליפ ניתן לראות את בן זקן על מיטתה, כשהיא מתקשרת לחברתה כדי לספר לה על מקרה מסוים שקרה. נכון לספטמבר 2019, מונה הצפיות של הקליפ עומד על כ-8 מיליון צפיות. סרטון השיר "מקסיקו" באתר יוטיוב עדן בן זקן - מקסיקו, באתר ‏מאקו‏, 15 באוקטובר 2018 Media Forest, mediaforest.biz (ארכיון) Media Forest, mediaforest.biz (ארכיון) עדן בן זקן - הערוץ הרשמי, עדן בן זקן – מקסיקו, נבדק ב-2018-12-05 הטעות הגדולה ב"מקסיקו", באתר ‏מאקו‏, 15 באוקטובר 2018 מקסיקו (באנגלית), נבדק ב-2018-12-05
ויקטור גורבטקו

ויקטור וסילייביץ' גורבטקו (ברוסית: Виктор Васильевич Горбатко; 3 בדצמבר 1934 – 17 במאי 2017) הוא קוסמונאוט סובייטי שטס לחלל בשלוש משימות חלל כחבר משלחת לתחנת החלל סאליוט 6. ויקטור גורבטקו נולד בעיירה ונצי במחוז קרסנודאר. בשנת 1953 הוא סיים בית הספר לטיסה ובשנת 1956 קיבל הסמכה לטייס קרב. הוא שירת ביחידת חיל האוויר הסובייטי עד לשנת 1960. בשנת 1960 הוא התקבל ליחידת הקוסמונאוטים והחל הכנות לטיסה לחלל. בשנת 1969 ויקטור גורבטקו שוגר לחלל בפעם הראשונה בחללית סויוז 7 (אנטולי פיליפצ'נקו היה מפקד צוות). המטרה הייתה להתחבר לחללית סויוז 8 שלא הושגה. בשנת 1977 ויקטור גורבטקו שוגר לחלל בפעם השנייה בחללית סויוז 24 כמפקד צוות. החללית התחברה תחנת החלל סאליוט 5. במהלך שייה בוצעו מספר מחקרים. בשנת 1980 ויקטור גורבטקו טס לחלל בפעם השלישית כמפקד צוות של חללית סויוז 36. החללית התחברה תחנת החלל סאליוט 6. הוא חזר בחללית סויוז 37. בשנת 1982 הוא עזב את יחידת הקוסמונאוטים ושירת בתפקידים שונים בחיל האוויר הסובייטי עד לשנת 1992. בשנת 2017 ויקטור גורבטקו נפטר ונטמן בבית העלמין הצבאי הפדרלי להנצחה. מדיה וקבצים בנושא ויקטור גורבטקו בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית)
ארץ הצללים

ארץ הצללים (באנגלית: Shadowlands) הוא סרט דרמה ביוגרפי בריטי משנת 1993 אודות היחסים בין איש האקדמיה ק.ס. לואיס והמשוררת האמריקאית ג'וי דוידמן, מותה ממחלת הסרטן, וכיצד זה ערער את אמונתו הנוצרית של לואיס. את הסרט ביים ריצ'רד אטנבורו ואת התסריט כתב ויליאם ניקולסון על פי סרט טלוויזיה משנת 1985 ומחזה באותו שם משנת 1989. סרט הטלוויזיה נקרא "I Call It Joy", ואת התסריט כתבו בריאן סיבלי ונורמן סטון עבור ערוץ הטלוויזיה תמז (אנ'). לאחר מכן סיבלי כתב ספר בשם "ארץ הצללים: הסיפור האמיתי של ק. ס. לואיס וג'וי דוידמן". בשנות החמישים של המאה העשרים, ק.ס. לואיס הוא רווק בגיל העמידה איש אקדמיה בקולג' מגדלנה שבאוניברסיטת אוקספורד, ומחבר סדרת ספרי הילדים "דברי ימי נרניה". הוא פוגש משוררת אמריקאית נשואה בשם ג'וי דוידמן גרשם ואת בנה הקטן דאגלס בביקורם באנגליה. הוא עדיין אינו מודע לנסיבות והבעיות בחיי הנישואים של גרשם. מה שמתחיל בפגישה רשמית של שני אנשים שונים מאוד, מתפתח באיטיות לתחושה של קשר ואהבה. לואיס מגלה שחייו השקטים עם אחיו וורני משתבשים על ידי גרשם גלוית הלב, והתנהגותה חסרת המעצורים מהווה ניגוד גמור לנוקשות של חברת הגברים באוניברסיטה. כל אחד מהם מספק נקודות מבט חדשות על העולם. בתחילה הם מתחתנים בנישואי נוחות, כדי לאפשר לגרשם להמשיך לחיות באנגליה. אבל כשהיא מאובחנת כחולת סרטן, עולים על פני השטח רגשות עמוקים יותר, ואמונתו של לואיס עומדת במבחן, כשאשתו מנסה להכין אותו לקראת מותה הקרוב. אנתוני הופקינס – סי אס "ג'ק" לואיס דברה וינגר – ג'וי דוידמן אדוארד הרדוויק – וורן "וורני" לואיס ג'וזף מאזלו – דאגלס גרשם ג'יימס פריין – פיטר ויסלר ג'וליאן פלוז – דזמונד ארדינג מייקל דניסון – הארי הרינגטון ג'ון ווד – כריסטופר ריילי פיטר פירת' – ד"ר קרייג "ארץ הצללים" קיבל ביקורות חיוביות ודירוג של 96% באתר Rotten Tomatoes, המבוסס על 28 סקירות. רוג'ר איברט מעיתון שיקגו סאן-טיימס כינה את הסרט "אינטליגנטי, נוגע ללב ומבוצע יפה". המחזה נפתח עם לואיס המרצה על המסתורין שבסבל, ואילו בסרט שיחות אחדות בנושא משובצות לאורך הסיפור. סרט הטלוויזיה נפתח בשידור רדיו, שבו לואיס מדבר על קדושת הנישואין. במחזה כמו גם במציאות, לואיס ודוידמן יצאו לירח דבש ביוון. בסרט הם יוצאים ל"עמק הזהב" שבאנגליה, כפי שמופיע בתמונה התלויה בחדר עבודתו של לואיס. בסרט כמו במחזה יש לג'וי רק בן אחד. בסרט הטלוויזיה המקורי כמו במציאות לג'וי היו שני בנים דאגלס ודייוויד. פרס אוסקר לשחקנית הטובה ביותר (דברה וינגר, מועמדות) פרס אוסקר לתסריט המעובד הטוב ביותר (מועמדות) פרס אלכסנדר קורדה לסרט הבריטי הטוב ביותר (זכייה) פרס באפט"א לסרט הטוב ביותר (מועמדות) פרס באפט"א לשחקן הטוב ביותר בתפקיד ראשי (אנתוני הופקינס, זכייה) פרס באפט"א לשחקנית הטובה ביותר בתפקיד ראשי (וינגר, מועמדות) פרס באפט"א לבמאי הטוב ביותר (מועמדות) פרס באפט"א לתסריט המעובד הטוב ביותר (מועמדות) פרס National Board of Review לשחקן הטוב ביותר (הופקינס, זכייה) פרס איגוד מבקרי הקולנוע של לוס אנג'לס לשחקן הטוב ביותר (הופקינס, זכייה) פרס איגוד מבקרי הקולנוע דרום מזרח לשחקן הטוב ביותר (הופקינס, זכייה) "ארץ הצללים", במסד הנתונים הקולנועיים IMDb (באנגלית) "ארץ הצללים", באתר AllMovie (באנגלית) "ארץ הצללים", באתר Rotten Tomatoes (באנגלית) "ארץ הצללים", באתר Box Office Mojo (באנגלית) "ארץ הצללים", באתר אידיבי "ארץ הצללים", במסד הנתונים הקולנועיים KinoPoisk (ברוסית) Roger Ebert, "Shadowlands", Chicago Sun-Times
השכנים של ג'ונס

השכנים של ג'ונס (באנגלית: Keeping Up with the Joneses) היא קומדיית פעולה אמריקאית משנת 2016, שביים גרג מוטולה, בכיכובם של זאק גאליפנאקיס, איילה פישר, ג'ון האם וגל גדות. ג'ף וקרן גפני (זאק גאליפנאקיס ואיילה פישר) הם זוג מאושר עם שני ילדים. ג'ף הוא מנהל משאבי אנוש בחברת היי-טק וקרן היא אדריכלית. משיקולי אבטחת מידע כל המחשבים בחברה מנותקים מהאינטרנט, אך הגבלה זו אינה חלה על מחשבו של ג'ף, משום שפעילות משאבי אנוש אינה נחשבת סודית. עקב כך עובדים מגיעים לחדרו של ג'ף כדי להשתמש במחשבו. לאחר שהשכנים הקודמים שלהם עברו לבית חדש, ולאחר ששני ילדיהם נסעו למחנה קיץ, ג'ף וקרן נפגשו עם זוג שכנים חדשים בשם טים ונטלי ג'ונס (ג'ון האם וגל גדות), ומתיידדים איתם. טים מציג עצמו כמי שמסייר בעולם וכותב על חוויותיו. תוך זמן קצר קרן מגלה ששכניהם החדשים הם סוכנים סמויים, ובהמשך מתברר שהם באו כדי לגלות מי העובד בחברה שבה עובד ג'ף, שהשתמש במחשבו של ג'ף לשם יצירת קשר עם פושע המעוניין לרכוש שבב סודי מתוצרת החברה. שני זוגות השכנים עוברים שלל הרפתקאות עד לסוף הטוב של הריגת הפושעים. זאק גאליפנאקיס - ג'ף גפני איילה פישר - קרן גפני ג'ון האם - טים ג'ונס גל גדות - נטלי ג'ונס מאט וואלש - דן קרייבסטון מרי בת' מונרו - מג קרייבסטון פאטון אוסוולט - ברוס ספרינגסטין / עקרב קווין דאן - קארל פרונגר מייקל ליו - יאנג ארי שפיר - אורן ג'ונה זיאו - סטייסי צ'אנג בובי לי - ריקי לי אתר האינטרנט הרשמי של השכנים של ג'ונס השכנים של ג'ונס, ברשת החברתית אקס (טוויטר) השכנים של ג'ונס, ברשת החברתית אינסטגרם "השכנים של ג'ונס", במסד הנתונים הקולנועיים IMDb (באנגלית) "השכנים של ג'ונס", באתר נטפליקס "השכנים של ג'ונס", באתר AllMovie (באנגלית) "השכנים של ג'ונס", באתר Rotten Tomatoes (באנגלית) "השכנים של ג'ונס", באתר Box Office Mojo (באנגלית) "השכנים של ג'ונס", באתר Metacritic (באנגלית) "השכנים של ג'ונס", במסד הנתונים הקולנועיים KinoPoisk (ברוסית) תומר קמרלינג, ‏השכנים נאים בעיניי, באתר ‏מאקו‏, 20 באוקטובר 2016 דני לרנר, ביקורת השכנים של גונס: גל גדות שולטתתת!!!, באתר nrg‏, 21 באוקטובר 2016 אורון שמיר, עכבר העיר, "השכנים של ג'ונס": גל גדות סופרסטאר, באתר הארץ, 21 באוקטובר 2016 ארז דבורה, "השכנים של ג'ונס": יורים ולא מצחיקים, באתר ynet, 23 באוקטובר 2016 טל בן-ציון, השכנים של ג'ונס: גל גדות בלבוש מינימלי, אבל לא רק, באתר חדשות 13, 30 באוקטובר 2016 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
רכס בסטיאן

רכס בסטיאן (באנגלית: Bastien Range) הוא רכס הרים אנטארקטי בגובה בינוני, המשתרע בכיוון צפון-מערב - דרום-מזרח לאורך כ-64 ק"מ, צמוד אל צדם הדרום-מערבי של קרחון נימיץ ורכס סנטינל, בהרי אלזוורת'. שם הרכס נבחר על ידי הוועדה המייעצת לשמות אנטארקטיים, (US-ACAN), ונקרא על שם תומאס ו. בסטיאן, גאולוג וראש הצוות הגאולוגי, שיצא בסיוע מסוק, מטעם אוניברסיטת מינסוטה אל הרים אלו בשנים 1964-1963. בסטיאן היה גם חבר במשלחת מחקר אל הרי אלזוורת' בשנים 1962-1961. מדיה וקבצים בנושא רכס בסטיאן בוויקישיתוף
מגנליום

מגנליום היא סגסוגת אלומיניום העשויה מאלומיניום (Al) וממעט מגנזיום (Mg). סגסוגות בעלות כמויות מגנזיום נמוכות, כמו מגנליום, נוטות להיות עמידות יותר בפני קורוזיה. צפיפות החומר בסגסוגות אלה נמוכה יותר מזו של האלומיניום. קל יותר להשתמש בסגסוגות מסוג זה מאשר באלומיניום ולבצע בהן ריתוך. עם זאת, ככל ששיעור המגנזיום בסגסוגת עולה, היא הופכת שבירה יותר מאשר אלומיניום, ופגיעה יותר לתהליכי קורוזיה מאשר אלומיניום. אף שמגנליום יקרה יותר מאלומיניום, הכוח הרב, הצפיפות הנמוכה והעבידות הגבוהה של סגסוגות בעלות כמות נמוכה של מגנזיום, מאפשרות שימוש במגנליום בייצור כלי טיס ומכוניות. magnalium — Infoplease.com (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
ויקטור פצאייב

ויקטור איוואנוביץ' פצאייב (ברוסית: Виктор Иванович Пацаев; 19 ביוני 1933 – 30 ביוני 1971) היה קוסמונאוט סובייטי שטס לחלל במשימה במסגרת תוכנית סויוז. ויקטור פצאייב נולד בעיר אקטובה (אז בקזחסטן הסובייטית, כיום בקזחסטן) למשפחת פקיד. בשנת 1941 אביו גויס לצבא האדום וכבר באוקטובר 1941 נהרג בקרב. לאחר מספר שנים, אמא של פצאייב התחתנה שנית והמשפחה החדשה עברה להתגורר למחוז קלינינגרד שסופח לברית המועצות לאחר סיום מלחמת העולם השנייה. לאחר סיום בית הספר ויקטור פצאייב ניסה להתקבל ללימודי גאולוגיה במוסקבה, אך לא התקבל והתחיל לימודים אקדמיים בפנזה. בשנת 1955 הוא סיים לימודי הנדסה והתחיל לעבוד במעבדה מטאורולוגית. בשנת 1968 פצאייב התחיל לעבוד במכון לתכנון מס' 1. בשנת 1968 פצאייב התקבל ליחידת הקוסמונאוטים. בשנת 1971 ויקטור פצאייב שוגר לחלל בחללית סויוז 11. במהלך הטיסה הושג שיא השהייה בחלל. לאחר סיום הטיסה שנמשכה 23 ימים במהלך הנחיתה התרחשה בריחת אוויר, בעקבות זאת, כשדלת הקפסולה נפתחה התגלו פצאייב ושני חבריו מתים. ויקטור פצאייב נטמן בבית הקברות של חומת הקרמלין. מדיה וקבצים בנושא ויקטור פצאייב בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית) ויקטור פצאייב, באתר אנציקלופדיה בריטניקה (באנגלית) ויקטור פצאייב, באתר "Find a Grave" (באנגלית) אברהם פלג, "זינוק רוסי באכלוס ההלל", מעריב, 17 ביוני 1971
גאורג הראשון, נסיך אנהלט-דסאו

גאורג הראשון, נסיך אנהלט-דסאו (בגרמנית: Georg I. von Anhalt-Dessau;‏ 1390 – 21 בספטמבר 1474) היה נסיך גרמני מבית אסקניה אשר שלט באנהלט-דסאו בין השנים 1405–1474. גאורג נולד בשנת 1390, והיה הבן השני של זיגיסמונד הראשון, נסיך אנהלט-דסאו ויודית מקווירפורט, בתו של גבהארד האחד עשר, רוזן קווירפורט. בשנת 1405מת אביו, וגאורג ירש את נסיכות אנהלט-דסאו לצד אחיו הגדול ולדמאר הרביעי ואחיו הצעירים זיגיסמונד השני ואלברכט החמישי. בשנת 1435 הוא אימץ לעצמו את סגנון נסיך צרבסט-דסאו" ובשנת 1460 נטל לעצמו את התואר "נסיך קתן". בשנת 1468 הוא ירש את נסיכות אנהלט-ברנבורג, ושלוש שנים מאוחר יותר, בשנת 1471 הוא חתם על חוזה עם דודו אדולף הראשון, נסיך אנהלט-קתן, שבו חילקו ביניהם את השליטה באנהלט-קתן, אולם עד מהרה ויתר גאורג על זכויותיו לטובת בנו ולדמאר השישי, נסיך אנהלט-קתן. מותם של אחיו של גאורג בין השנים 1417–1469 ללא יורשים, הותירה אותו כשליט הבלעדי של אנהלט-דסאו. ב-21 בספטמבר 1474 מת גאורג, ובניו ארנסט הראשון, גאורג השני, זיגיסמונד השלישי, ורודולף הרביעי ירשו את נחלותיו. בשנת 1413 התחתן גאורג עם מטילדה מאנהלט-ברנבורג, בתו של אוטו השלישי, נסיך אנהלט-ברנבורג, אולם לא היו להם ילדים. בשנת 1432 התחתן גאורג בשנית עם יופמיה מאלס, בתו של קונרד השלישי הישן, דוכס אולשניצה ואלמנתו של אלברכט השלישי, הנסיך הבוחר מסקסוניה, ממנה היו לו שש בנות: אנה (מתה ב-1492), התחתנה עם הנרי השני, רוזן פלאואן ורוזן העיר מייסן, ולאחריו התחתנה עם יוהאן הראשון, דוכס של הונשטיין-הלדרונגן מרגרטה (מתה ב-1516) הדוויג מריה הדוויג (מתה ב-1516) ברברה בשנת 1442 התחתן גאורג בשלישית עם סופיה מהונשטיין, ממנה היו לו שלושה ילדים: אגנס (1445 – 1504) ולדמאר (1450 – 1508) שלואסטיקה (1451 – 1504) ב-7 בספטמבר 1453 התחתן גאורג ברביעית עם אנה מלינדוב-רופין, בתו של אלברכט השביעי, רוזן לינדוב-רופין, ממנה היו לו תשעה ילדים: ארנסט (1454–1516) גאורג (1454–1509) זיגיסמונד (1456 – 1487) אנה (מתה ב-1531), התחתנה עם יוהאן החמישי, רוזן אולדנבורג רודולף (מת ב-1510) ברנהרד יוהאן היינריך לורנץ מדיה וקבצים בנושא גאורג הראשון, נסיך אנהלט-דסאו בוויקישיתוף
פלורנס פיו

פלורנס פיו (באנגלית: Florence Pugh; נולדה ב-3 בינואר 1996) היא שחקנית קולנוע וטלוויזיה אנגלייה, מועמדת פרס באפט"א ופרס אוסקר לשחקנית המשנה הטובה ביותר על משחקה בסרט "נשים קטנות" בשנת 2020. תפקיד מפורסם נוסף שלה הוא דמותה של ילנה בלובה בסרט "האלמנה השחורה". היא החלה את קריירת המשחק שלה עם הסרט The Falling ‏(2014) כשפריצת הדרך שלה הייתה עם התפקיד הראשי בסרט הדרמה העצמאי "ליידי מקבת" (2016). הופעתה כאישה נשואה ולא מאושרת בסרט האחרון העניקה לה את הזכייה בפרס השחקנית הטובה ביותר בסרט קולנוע עצמאי. בהמשך גילמה את אליזבת דה בורג בסרט ההיסטורי מבית נטפליקס "מלחמתו של רוברט דה ברוס" (2018) ואת התפקיד הראשי בסדרה "המתופפת הקטנה" וגילמה את דמותה של סאראיה בוויס בסרט על חייה. בשנת 2019 גילמה את דמותה של איימי בסרט "נשים קטנות", האחות הצעירה והמפונקת ביותר, שחלומה להיות ציירת ולחיות חיי מותרות. תפקיד זה זיכה אותה במועמדות לפרס אוסקר בקטגוריית שחקנית המשנה הטובה ביותר. היא שיחקה ביחד עם סקרלט ג'והנסון בסרט האלמנה השחורה, מבית אולפני מארוול. היא גילמה את דמותה של ילנה בלובה, כחלק מהיקום הקולנועי של מארוול. ב-2023 השתתפה בסרט אופנהיימר בבימויו של כריסטופר נולאן כשגילמה את ג'ין טאטלוק שהייתה פעילה במפלגה הקומוניסטית ומאהבת של אופנהיימר. פיו נולדה באוקספורד אך גדלה באנדלוסיה, ספרד, עם שתי אחיותיה: אראבלה גיבינס, שחקנית, תסריטאית ומפיקה, רפאלה "ראפי" פיו ואחיה השחקן והמוזיקאי טובי סבסטיאן. אביה, קלינטון פיו, הוא מסעדן ומעצב, ואמה דברה היא מורה למחול. בילדותה פיו סבלה מטרכיאומלציה, דבר שהוביל לאשפוזים רבים. כשפיו הייתה בת שלוש, משפחתה עברה לסוטוגרנדה, ספרד, בתקווה שמזג האוויר החם יותר ישפר את בריאותה. כשפיו הייתה בת שש, המשפחה חזרה לאוקספורד. פיו התחנכה באופן פרטי בבית הספר ויצ'ווד ובבית הספר סנט אדוארד שבאוקספורד. מדיה וקבצים בנושא פלורנס פיו בוויקישיתוף פלורנס פיו, ברשת החברתית אקס (טוויטר) פלורנס פיו, ברשת החברתית אינסטגרם פלורנס פיו, סרטונים בערוץ היוטיוב פלורנס פיו, במסד הנתונים הקולנועיים IMDb (באנגלית) פלורנס פיו, באתר AllMovie (באנגלית) פלורנס פיו, באתר Rotten Tomatoes (באנגלית) פלורנס פיו, באתר Metacritic (באנגלית) פלורנס פיו, במסד הנתונים הקולנועיים KinoPoisk (ברוסית) פלורנס פיו, באתר MusicBrainz (באנגלית) פלורנס פיו, באתר Discogs (באנגלית) פלורנס פיו, באתר Genius Hayes, Martha (6 בדצמבר 2018). "Florence Pugh: 'You never see an unplucked brow in Hollywood'". The Guardian. נבדק ב-6 בדצמבר 2018. {{cite news}}: (עזרה) Arabella Gibbins – Actress, writer, producer. IMDb. Retrieved December 10, 2021 Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)
פינסקי

האם התכוונתם ל... דוד פינסקי – מחזאי וסופר יידיש פרס פינסקי – פרס על שם דוד פינסקי מטעם עיריית חיפה רוברט פינסקי – משורר, מבקר, מתרגם ועורך אמריקאי-יהודי ריבה פינסקי-אוודיש – אמנית ישראלית שמאי פינסקי – משורר עברי ויידי, מתרגם שירה, פובליציסט ותועמלן ציוני
צ'אדיה איירליינס

צ'אדיה איירליינס (בצרפתית: Tchadia Airlines) הייתה חברת התעופה הלאומית של צ'אד. בסיס הפעולה המרכזי שלה היה בנמל התעופה הבינלאומי נג'מנה. באוגוסט 2018, הוכרז כי ממשלת צ'אד חתמה על הסכם שותפות עם אתיופיאן איירליינס על מנת להשיק את חברת התעופה הלאומית החדשה של צ'אד, אשר תתחיל לפעול ב-1 באוקטובר 2018. 51% מהבעלות על החברה החדשה היו בידי ממשלת צ'אד ו-49% בידי אתיופיאן איירליינס בנוסף, הוכרז כי חברת התעופה תקרא בשם צ'אדיה איירליינס והיא פעלה באמצעות צי של 2 בומברדיה דאש 8 Q400 שהועברו מחברת אתיופיאן. בתחילה היא שירתה ארבע ערים ראשיות בצ'אד ומדינות שכנות. באוגוסט 2022, לאחר שלוש שנים רצופות של הפסדים כספיים, הוכנסה חברת התעופה לפירוק. יעדי החברה, נכון לספטמבר 2018: צי המטוסים של החברה נכון לינואר 2019: Olingo, Allan (16 באוקטובר 2018). "Chad flies locally with Ethiopian". Nairobi. נבדק ב-16 באוקטובר 2018. {{cite web}}: (עזרה) annaareo, Tchadia Airlines takes flight from Chad with an initial network of 11 routes; will increase seat capacity from Chad this winter by 56% "Chad signs deal with Ethiopian Airlines to launch national carrier". reuters.com. נבדק ב-26 בספטמבר 2018. {{cite web}}: (עזרה) Steven Walker, Africa's Tchadia Airlines Placed Into Liquidation After Successive Losses, Simple Flying, ‏8 באוגוסט 2022 (באנגלית) "Tchadia Airlines outlines planned network from Oct 2018". routesonline.com. נבדק ב-26 בספטמבר 2018. {{cite web}}: (עזרה) פרטי צי המטוסים של צ'אדיה איירליינס, באתר planespotters.net (באנגלית)
הסוד של מיה

הסוד של מיה הוא אתר אינטרנט לילדים בני 7-3 שמטרתו לפתח את יכולתם בעזרת דמויות, משחקים, יצירה, מוזיקה, סרטונים והנאה. האתר מתמקד בנושאים כמו עברית, אנגלית, חשבון, מוזיקה וסיפורי התנ"ך. האתר נוסד על ידי חברת מטח בשנת 2006. בעקבות הצלחת האתר, לאתר נוצר זיכיון בעל משחקי קופסה, אפליקציות, חוברות וסדרת טלוויזיה. האתר נמצא בחדרה של מיה, שם נמצא חברה מטר, מטר מדבר בצורת ג'ירף. בחדר יש מספר אפשרויות למשחקי ואתגרי למידה: דפי צביעה מצא את ההבדלים סרטונים מסדרת הטלוויזיה המבוססת על האתר הניתנים לצפייה ישירה. פעילויות לחגים בהתאם לכל חג אי האותיות בו אפשר ללמוד ולהכיר את אותיות הא'-ב' ויישומים שלהן בחיי היומיום לימוד אנגלית בעזרת זיגי ודובי סיפורי התנ"ך הכרת צליל המוזיקה למידת אריתמטיקה מיה - ילדה סקרנית אשר יוצאת להרפתקאות למידה ופותרת בעיות בעזרת חשבון. מטר - מטר מדבר בצורת ג'ירף אשר יוצא עם מיה להרפתקאות. זיזי - יצור סגול אשר מלמד אנגלית. דובי - בובה של דוב מדבר שמלמדת אנגלית. החל מה-29 בנובמבר 2009, משודרת בערוץ ניק ג'וניור ישראל סדרת טלוויזיה בשם "הסוד של מיה". בסדרה מיה ומטר הם צוות בשם "חיש חשבון" ומטרתו לעזור לדמויות שונות שנמצאות בבעיות בעזרת חשבון. הסדרה מסייעת בלימוד חשבון לילדים. במאית הדיבוב של הסדרה הייתה ענת ניב, ודיבבו בה יהלי ניב-ושלר, גיא רושיניאק, צביקה פורמן ורועי ניב-ושלר. לסדרה יש 2 עונות ו-20 פרקים. לאתר יש שתי אפליקציות: אפליקציה המסייעת ללימוד המספרים בעזרת משחקים ודמויות. האפליקציה מסייעת לגיל הרך בלימוד המספרים. האפליקציה נוסדה על ידי חברת "מטח" בשיתוף "Apps factory Media". אפליקציה המסייעת ללימוד ספירת מספרים בעזרת משחקים, דמויות ופעילויות. לאפליקציה יש אפשרות להוספת קול של חבר או קרוב משפחה שידבר במקום הדמויות הידועות. המרכז לטכנולוגיה חינוכית אתר האינטרנט הרשמי של הסוד של מיה הסוד של מיה - סדרת טלוויזיה, באתר ערוץ ניק ג'וניור הסוד של מיה, באתר "מטח" הסוד של מיה - הורים,באתר "מטח" אם כבר טלוויזיה - לפחות שילמדו חשבון, לין גרנרוט-קפלן, באתר "ynet"‏, 29 בנובמבר 2009 הסוד של מיה, באתר "ערוץ ניק ג'וניור" הסוד של מיה - אפליקציות, באתר "מטח"
Unreal

האם התכוונתם ל... משחקי מחשב: Unreal (משחק מחשב) – משחק פעולה ממוחשב שפיתחה חברת Epic Games, הראשון בסדרת משחקים בעל שם זהה Unreal (סדרת משחקים) – סדרת משחקי פעולה ממוחשבים שפיתחה חברת Epic Games Unreal Engine – מנוע גרפי שפותח עבור משחק המחשב Unreal, ושימש גם משחקי מחשב רבים נוספים פירושים אחרים: Unreal (סדרת טלוויזיה) – סדרת דרמה אמריקאית
זיגיסמונד הראשון, נסיך אנהלט-דסאו

זיגיסמונד הראשון, נסיך אנהלט-דסאו (בגרמנית: Sigismund I. von Anhalt-Dessau; ‏1368 – 19 בינואר 1405), היה נסיך גרמני מבית אסקניה, אשר שלט בנסיכות אנהלט-צרבסט עד 1396, ולאחר מכן היה השליט הראשון של נסיכות אנהלט-דסאו. זיגיסמונד נולד בשנת 1368, והיה הבן הבכור של יוהאן השני, נסיך אנהלט-צרבסט ואליזבת מהנברג-שלאוזינגן, בתו של יוהאן הראשון, רוזן מהנברג-שלאוזינגן. בשנת 1382 מת אביו, וזיגיסמונד ירש את נסיכות אנהלט-צרבסט במשותף עם אחיו אלברכט וולדמאר. לאחר מותו של ולדמאר בשנת 1391, זיגיסמונד ואלברכט שלטו בנסיכות לבדם. 5 שנים מאוחר יותר, בשנת 1396, החליטו האחים לחלוק ביניהם את הנסיכות; זיגיסמונד ירש את אנהלט-דסאו, בעוד אלברכט הרביעי, ירש את אנהלט-קתן. ב-19 בינואר 1405 מת זיגיסמונד, ובניו ירשו את נחלותיו במשותף. בשנת 1386 התחתן יודית מקווירפורט, בתו של גבהארד האחד עשר, רוזן קווירפורט, ממנה היו לו אחד עשר ילדים: סופיה מאנהלט-דסאו (מתה ב-1419), התחתנה עם בורכארד הרביעי, רוזן בארבי-מיהלינגן. אליזבת מאנהלט-דסאו (מתה ב-1413), התחתנה עם אלברכט השני, רוזן מנספלד. אנה מאנהלט-דסאו מרגרטה מאנהלט-דסאו ולדמאר הרביעי, נסיך אנהלט-דסאו (מת ב-1417). גאורג הראשון, נסיך אנהלט-דסאו (1390 – 1474). מתילדה מאנהלט-דסאו (1392 – 1463). יוהאן הרביעי מאנהלט-דסאו (מת ב-1455). זיגיסמונד השני, נסיך אנהלט-דסאו (מת ב-1452). אלברכט החמישי, נסיך אנהלט-דסאו (מת ב-1469). ארנסט מאנהלט-דסאו (מת ב-1405).
אבני יקר

אבני יקר הוא פיוט לחנוכה שחיבר רבי אברהם אבן עזרא. הפיוט התקבל במיוחד אצל יהודי תימן. תוכן הפיוט מתאר את השפל של יהודי ארץ ישראל והמקדש עד השלב בו התחזקו החשמונאים כנגד מלכות יון, כאשר ניצחו את ממלכת יון חנכו מחדש את בית המקדש, ונקבעו הימים להודאה לה'. שם המחבר "אברהם" רמוז באקרוסטיכון הפיוט. כל שורות השיר מסתיימות בחרוז קבוע (קוּ). הפיוט שקול במשקל ספרדי קפדני של יתדות ותנועות. כל שורה בנויה משלוש צלעות, ובכל צלע ישנן שתי תנועות ויתד (תנועה היא הברה רגילה, יתד הוא הברה שבראשה תנועה חטופה כשווא נע או חטף). הפיוט אבני יקר, באתר הפיוט והתפילה מידע על אבני יקר בקטלוג הספרייה הלאומית
Saurer D 330 N

Saurer D 330 N היא משאית מתוצרת יצרנית האוטובוסים והמשאיות השווייצרית Saurer (אנ') (שם מלא: Adolph Saurer AG) אשר יוצרה לשימוש צבא שווייץ בין השנים 1979–1982. במכרז של הצבא השווייצרי משאית זו גברה על FBW Dreiachskipper Type 80-N והוזמנו 72 יחידות. דגמי "Saurer D 330 N" משרתים את צבא שווייץ עד היום. יוצרו 72 יחידות. הנעה: 4x6. מנוע דיזל. 3 מושבים בקבינה (נהג + 2 נוסעים). נפח תא מטען - 7 מטר מעוקב. מכל דלק - 300 ליטר. טווח נסיעה - 875 קמ"ש. דגם משאית להובלות מטענים. דגם "מערבל בטון". דגם "Saurer D 330 N" דגם "Saurer D 330 N" דגם "Saurer D 330 N" Saurer 2 CM מדיה וקבצים בנושא Saurer D 330 N בוויקישיתוף Saurer D 330 N, סרטון באתר יוטיוב דגם "Saurer D 330 N" - תמונה (flickr.com/photos/massimofoti) דגם "Saurer D 330 N" - מפרט militaerfahrzeuge.ch/unterkategorie Kurt Sahli, Jo Wiedmer: Saurer. Nutzfahrzeuge damals und heute. Buri, Bern 1983, ISBN 3-7169-2101-7. דגם מערבל בטון "Saurer D 330 N" truckscout24.com/vehicle-details/Trucks-Sonstige-Other-SAURER-D-330-B-Betonmischer
בוריס יגורוב

בוריס בוריסוביץ' יגורוב (ברוסית: Борис Борисович Егоров; 26 בנובמבר 1937 – 12 בספטמבר 1994) הוא קוסמונאוט סובייטי שטס לחלל במשימה במסגרת תוכנית ווסחוד. בוריס יגורוב נולד במוסקבה למשפחת רופאים. בשנת 1961 הוא סיים מכון לרפואה במוסקבה והחליט לעסוק בתחום חדש ומתפתח - רפואת החלל. למרות שבאופן רשמי יגורוב לא נכלל ביחידת הקוסמונאטים, הוא עבר קורס הכנות והוצב בצוות של חללית ווסחוד 2. בכך, בשנת 1964 הוא היה הרופא הראשון שהגיע לחלל. לאחר הטיסה בוריס יגורוב המשיך לעסוק במחקרים שונים בתחום רפואת החלל ובשנת 1967 סיים עבודת הדוקטורט. במשך שנים הוא עבר במכוני מחקר סובייטים בתחום זה ובשנים 1984-1992 היה מנהל מכון ביוטכנולוגיה. במהלך עבודתו יגורוב פרסם מאמרים רבים והוא בעל 16 המצאות. בוריס יגורוב נפטר מהתקף לב בשנת 1994 ונטמן בבית העלמין נובודוויצ'יה. על שמו נקרא אסטרואיד 8450 מדיה וקבצים בנושא בוריס יגורוב בוויקישיתוף תקציר נתונים באתר ספייספאקטס נתונים מאנציקלפדיית החלל בוריס יגורוב, באתר "Find a Grave" (באנגלית) בוריס יגורוב, באתר אנציקלופדיה בריטניקה (באנגלית) ביוגרפיה באתר רוסקוסמוס (ברוסית) ביוגפריה מפורטת (ברוסית)